hotchpotch/miracl-hf-unified huggingface dataset:
রাঁচি রেলওয়ে বিভাগ
রাঁচি রেলওয়ে বিভাগ ভারতীয় রেলওয়ের দক্ষিণ পূর্ব রেল পথের চারটি রেল বিভাগের মধ্যে একটি। এই রেলপথটি গঠিত হয়েছিল ১ এপ্রিল ২০০৩ সালে এবং এর সদর দফতর ভারতের ঝাড়খন্ড রাজ্যের রাজধানী শহর রাঁচি তে অবস্থিত।
খড়গপুর রেলওয়ে বিভাগ, আদ্রা রেলওয়ে বিভাগ এবং চক্রধরপুর রেলওয়ে বিভাগ হল দক্ষিণ পূর্ব রেলের অন্য তিনটি রেল বিভাগ।এই রেল বিভাগ গুলির সদর দপ্তর হল কলকাতার, হাওড়া, শহরে।
এই তালিকায় চক্রধর রেলওয়ে বিভাগের স্টেশন এবং তাদের স্টেশন বিভাগ রয়েছে। 
যাত্রী পরিবহন করে না এই স্টেশন গুলি-
বান্দরবান সরকারি উচ্চ বিদ্যালয়
বান্দরবান সরকারি উচ্চ বিদ্যালয় বাংলাদেশের বান্দরবান জেলার একটি শিক্ষাপ্রতিষ্ঠান।
এটি ১৯৫০ সালে প্রতিষ্ঠিত হয়।
চক্রধরপুর
চক্রধরপুর (ইংরেজি: Chakradharpur), ভারতর ঝাড়খন্ড রাজ্যর পশ্চিম সিংহভূম জিলার একটি পৌরসভা শহর। এটি রাঁচি থেকে ১১৫ কিলোমিটার (৭১ মাইল) রাউরকেলা থেকে ১০১ কিলোমিটার (৬৩ মাইল) পূর্বে চুয়াশা ও ২৪ কিলোমিটার (১৫ মাইল) উত্তর দিকে জামশেদপুর ৬২ কিলোমিটার (৩৯ মাইল) দূরে অবস্থিত। পশ্চিমে ছোট নাগপুর মালভূমি অবস্থিত। শহরটি ঝাড়খণ্ড ও উড়িষ্যার খনিজ-সমৃদ্ধ অঞ্চলে অবস্থিত এবং সেইসাথে সিমেন্ট, ইস্পাত এবং চুনাপাথর অঞ্চলের শিল্পগুলিতে খনিজ দ্রব্য পরিবেশন করে। এই এলাকার প্রধান ভাষাগুলি হলো বাংলা, সাঁওতালি, হো, উড়িয়া, গুজরাটি, হিন্দি, ইংরেজি, কুর্মি, উর্দু, পাঞ্জাবী।
শহরের প্রধান বাসিন্দা রেলওয়ে কর্মচারীবৃন্দ। শহরটি প্রধানত রেল কর্মচারীদের জন্য নির্মিত হয়েছিল। এটি প্রিমিয়ারে সুন্দর দৃশ্য এবং নির্জন ল্যান্ডস্কেপ রয়েছে।
ভারতীয় স্বাধীনতা দৃষ্টিকোণে, চক্রধরপুরে স্বাধীনতা যোদ্ধাদের জন্য রাজা অর্জুন সিংও, জগবন্ধু পট্টনায়েক (জগগৌ দেওয়ান), পণ্ডিত গোপবধু দাশ, পণ্ডিত গোদাবরীশ মিশ্র, রহিম বুক ও ফকির চাঁদ গান্ধীকে অসহযোগ আন্দোলনের জন্য এবং খিলাফতের জন্য স্থান দান করেছিলেন। ১৯২০ সালে মাওলানা মাজহারুল হক ব্রিটিশ রাজের বিরুদ্ধে আন্দোলন
এই পণ্য মালামাল খাতে বিপুল মুনাফা উৎপাদনের একটি রেলওয়ে বিভাগ ।শহরটি রেলওয়ে স্টেশন কোড এর জন্য করা হয় সিকেপি (CKP) নামে পরিচিত। এটি দক্ষিণ পূর্ব রেল জোন (ভারত) এর চক্রধর রেলওয়ে বিভাগের বিভাগীয় সদর দপ্তর, চোটানগপুরের আদিবাসী এলাকাগুলির একটি বিশাল ঐতিহাসিক স্পর্শ।
চক্রধরপুর দুটি পার্শ্ববর্তী রাজ্যগুলির ওড়িশা এবং পশ্চিমবঙ্গের সীমানা কাছাকাছি এটি নদী, পর্বতমালা, এবং বন সংরক্ষণের মত প্রাকৃতিক সম্পদের বিপুল পরিমাণ সমৃদ্ধ।
চক্রধরপুরের অবস্থান সমুদ্র সমতল হতে এর গড় উচ্চতা হল ২২৭ মিটার (৭৪৪ ফুট) চারপাশ দিয়ে পর্বতমালার আচ্ছাদিত এবং দক্ষিণ-পশ্চিম সীমান্তে সঞ্জয় নদী প্রবাহিত হয়েছে। চক্রধরপুর ১৯০০ এর মাঝামাঝি সময় থেকে একটি পরিচিত শৈলশহর এবং এখনও একটি সমানভাবে আকর্ষণীয় পর্যটন কেন্দ্র।
আয়েত আলী খাঁ
ওস্তাদ আয়েত আলী খাঁ (২৬ এপ্রিল, ১৮৮৪ - ২ সেপ্টেম্বর, ১৯৬৭) ছিলেন উপমহাদেশের প্রখ্যাত উচ্চাঙ্গ সঙ্গীতশিল্পী, সেতার ও সুরবাহার বাদক। তিনি মাইহার ও রামপুর রাজ্যের রাজসঙ্গীতজ্ঞ হিসেবে নিয়োজিত ছিলেন। যন্ত্র ও উচ্চাঙ্গ সঙ্গীতে অবদানের জন্য তিনি ১৯৬১ সালে পাকিস্তান সরকারের 'তমঘা-ই-ইমতিয়াজ' খেতাব, ১৯৭৬ সালে মরণোত্তর বাংলাদেশ শিল্পকলা একাডেমি পুরস্কার এবং ১৯৮৪ সালে মরণোত্তর স্বাধীনতা পুরস্কারে ভূষিত হন।
আয়েত আলী ১৮৮৪ সালের ২৬ এপ্রিল তাদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তাঁর পিতা সবদর হোসেন খাঁ ছিলেন একজন সঙ্গীতজ্ঞ। তাঁর বড় দুই ভাই ফকির আফতাবউদ্দিন খাঁ ও ওস্তাদ আলাউদ্দিন খাঁও উপমহাদেশের প্রখ্যাত সঙ্গীত ব্যক্তিত্ব।
দশ বছর বয়সে তিনি তার বড় ভাই ফকির আফতাবউদ্দিন খাঁর নিকট সঙ্গীতের তালিম গ্রহণ করা শুরু করেন। সাত বছর তার কাছে সরগম ও রাগ-রাগিণীর তালিম গ্রহণের পর তিনি মাইহারে তার আরেক বড় ভাই আলাউদ্দিন খাঁর নিকট চলে যান। সেখানে তিনি সেতার ও সুরবাহারের তালিম নেন। পরে আলাউদ্দিন খাঁ তাঁকে রামপুরে তার গুরু ওয়াজির খাঁর নিকট পাঠান। সেখানে তিনি ১৩ বছর সঙ্গীত সাধনা করেন।
সঙ্গীতে শিক্ষাগ্রহণ শেষে তিনি মাইহার রাজ্যের সভাবাদক হিসেবে কর্মজীবন শুরু করেন। তার স্থান হয় তার ভাই আলাউদ্দিন খাঁর পাশেই। তারা দুজনে মিলে সেখানে ঐকতান-বাদকদল গঠন করেন। পরে তিনি রামপুরের রাজদরবারেও সভাবাদক হিসেবে অধিষ্ঠিত হন। ১৯৩৫ সালের মে মাসে কবিগুরু রবীন্দ্রনাথ ঠাকুরের আহ্বানে তিনি শান্তিনিকেতনে যান। সেখানে তিনি বিশ্বভারতীর যন্ত্রসঙ্গীত বিভাগের প্রধানের পদে যোগ দেন। কিন্তু শারীরিক অসুস্থতার কারণে তিনি দেশে ফিরে আসেন এবং বাকি জীবন সঙ্গীতে মগ্ন থাকেন।
আয়েত আলী উমর-উন-নেসা খানমের সাথে বিবাহবন্ধনে আবদ্ধ হন। তাদের তিন কন্যা ও তিন পুত্র। তিন কন্যা আম্বিয়া, কোহিনূর, ও রাজিয়া এবং তিন পুত্র প্রখ্যাত সঙ্গীতজ্ঞ আবেদ হোসেন খান, বাহাদুর হোসেন খান, ও সঙ্গীত গবেষক ও লেখক মোবারক হোসেন খান।
হাওড়া রেল বিভাগ
হাওড়া রেলওয়ে বিভাগ হল ভারতের রেলওয়ের পূর্ব রেল অঞ্চলের চারটি রেল বিভাগের মধ্যে একটি। এই রেল বিভাগটি ১৮৫৪ সালে গঠিত হয় এবং পূর্ব রেল ও এই রেল বিভাগের সদর দপ্তর হাওড়াতে অবস্থিত। 
আসানসোল রেল বিভাগ, শিয়ালদহ রেল বিভাগ এবং মালদা রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত।
তালিকাটিতে হাওড়া রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে।
এই স্টেশন গুলি যাত্রী পরিবহন করে না।
শিয়ালদহ রেল বিভাগ
শিয়ালদহ রেলওয়ে বিভাগ হল ভারতের রেলওয়ের পূর্ব রেল জোনের চারটি রেল বিভাগের মধ্যে একটি। এই রেল বিভাগটি ১৮৫৪ সালে গঠিত হয় এবং এই রেল বিভাগের সদর দপ্তর শিয়ালদহে আর পূর্ব রেল সদর দপ্তর হাওড়াতে অবস্থিত। 
আসানসোল রেল বিভাগ, হাওড়া রেল বিভাগ এবং মালদা রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত। 
এই রেল বিভাগটির রেল পথ প্রধানত পশ্চিবঙ্গের কলকাতা জেলা, উত্তর চব্বিশ পরগনা, দক্ষিণ চব্বিশ পরগনা, নদীয়া, মুর্শিদাবাদ জেলায় অবস্থিত।এই বিভাগের পশ্চিমে ভাগিরথী, হুগলি নদী ও পূর্বে বাংলাদেশ সীমান্ত।
তালিকাটিতে হাওড়া রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে। 
এই স্টেশন গুলি যাত্রী পরিবহন করে না-
মালদা রেল বিভাগ
মালদা রেলওয়ে বিভাগ হল ভারতের রেলওয়ের পূর্ব রেল জোনের চারটি রেল বিভাগের মধ্যে একটি। এই রেল বিভাগটি ১৯৭৫ সালে গঠিত হয় এবং এই রেল বিভাগের সদর দপ্তর হাওড়াতে অবস্থিত।
আসানসোল রেল বিভাগ, হাওড়া রেল বিভাগ এবং শিয়ালদহ রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত। 
এই রেল বিভাগটির রেল পথ প্রধানত পশ্চিবঙ্গের মালদা জেলা, মুর্শিদাবাদ জেলায ও বিহার-এর কয়েকটি জেলায় অবস্থিত।এই বিভাগের পূর্বে বাংলাদেশ সীমান্ত।
তালিকাটিতে হাওড়া রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে। 
এই স্টেশন গুলি যাত্রী পরিবহন করে না-
আসানসোল রেল বিভাগ
শিয়ালদহ রেলওয়ে বিভাগ হল ভারতের রেলওয়ের পূর্ব রেল জোনের চারটি রেল বিভাগের মধ্যে একটি। এই রেল বিভাগটি ১৮৫৪ সালে গঠিত হয় এবং এই রেল বিভাগের সদর দপ্তর শিয়ালদহে আর পূর্ব রেল সদর দপ্তর হাওড়াতে অবস্থিত। 
শিয়ালদহ রেল বিভাগ, হাওড়া রেল বিভাগ এবং মালদা রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত। 
এই রেল বিভাগটির রেল পথ প্রধানত পশ্চিবঙ্গের পশ্চিম বর্ধমান, পূর্ব বর্ধমান, বাঁকুড়া জেলা, বীরভূম জেলায এবং ঝাড়খন্ডের ধানবাদ সহ কয়েকটি জেলাতে অবস্থিত।এই বিভাগের পূর্বে ভাগিরথী, হুগলি নদী ও দক্ষিণে বাঁকুড়া জেলা ।
তালিকাটিতে হাওড়া রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে। 
এই স্টেশন গুলি যাত্রী পরিবহন করে না-
মানব বসতি
ভূগোল, পরিসংখ্যান ও প্রত্নতত্ত্বে মানব বসতি (ইংরেজিঃ Human Settlement) হল এমন একটি সম্প্রদায় যেখানে মানুষ বসবাস করে। ডিকশনারি অফ জিওগ্রাফি অনুসারে "স্থায়ীভাবে বসবাসের জন্য কোন স্থানে এক বা একাধিক মানুষ যখন বসবাস করতে শুরু করে, তখন তাকে বসতি বলে।" বিখ্যাত ভূগোলবিদ টেরি, জি, জনসন বলেন, "বসতি হল সাংস্কৃতিক ভূদৃশ্যের ধরন সম্পর্কিত অধ্যয়ন।" সুতরাং বলা যায় যে, কোন একটি স্থানে মানুষ একত্রিত হয়ে স্থায়ীভাবে বা অস্থায়ী ভাবে বসবাসের জন্য যে অবয়ব তৈরি করে তাকেই মানব বসতি বলে।
বসতিতে প্রথাগত ভাবে তার নিজস্ব নির্মিত সুযোগ-সুবিধা, যেমন রাস্তা, বেষ্টনী, মাঠ পদ্ধতি, নদীতীর ও খাল, পুকুর, পার্ক ও বন, বায়ুকল ও পানিকল, জমিদার মহল, পরিখা, মসজিদ, মন্দির, গির্জা বিদ্যমান থাকে।
বিভিন্ন দৃষ্টিকোন থেকে মানব বসতির শ্রেণীবিভাগ করা হয়।
বসতিতে বসবাসকারী জনগোষ্টির অর্থনৈতিক কর্মকান্ডের উপরভিত্তি করে মানব বসতিকে ২টি ভাগে ভাগ করা যায়।
স্থিতিকাল অনুসারে বসতি ৩ প্রকার। যথা:
অবস্থান অনুসারে মানব বসতি ৩ প্রকার। যথা:
আকৃতি অনুসারে বসতি চার প্রকার। যথা:
বিন্যাস অনুসারে মানব বসতি ৫ প্রকার। যথা:
জনসংখ্যার আকার অনুযায়ী বসতি চার প্রকার। যথা:
মানব বসতি গড়ে উঠার পেছনে যে সকল উপাদান কাজ করে তাদের কে মানব বসতির নিয়ামক বলে। মানব বসতির নিয়ামক সমূহ প্রধানত ২ প্রকার।
উপকূলীয় রেলপথ, ইসরায়েল
উপকূলীয় রেলপথ বা কোস্টাল রেলওয়ে লাইন হল ইসরায়েল-এর একটি প্রধান রেলপথ, যা লেবানন-ইজরায়েলের সীমান্তের দক্ষিণে ভূমধ্যসাগরীয় উপকূলের শুরু হয়, উত্তর ইসরায়েলের নহারারিয়া শহরের কাছাকাছি এবং দেশটির প্রায় সমগ্র ভূমধ্যসাগর উপকূলে বরাবর প্রসারিত হয়। দক্ষিণে গাজা ভূখন্ড সঙ্গে এই রেলপথের সীমান্ত রয়েছে।
ইন্টারসিটি এবং সুবারবান উভয় ধরনের রেল পরিসেবা এই রেলপথ দিয়ে থাকে। নাহারিয়া ও হাইফা থেকে তেল অভিভ শহর পর্যন্ত ইন্টারসিটি এবং তেলভভি মেট্রোপলিটন এলাকা এবং হাইফা মেট্রোপলিটান এলাকায় সুবারবান রেল পরিসেবা প্রদান করে লাইনটি। মালবাহী ট্রেনও লাইনটিতে চলাচল করে।
এই রেলপথটি ইজরায়েল রেলওয়ে নেটওয়ার্কের সবচেয়ে ব্যস্ততম রেলপথ।
ক্ষিতীশচন্দ্র রায়চৌধুরী
ক্ষিতীশচন্দ্র রায়চৌধুরী (১৮৯৩ - ২০ নভেম্বর, ১৯৭৭) একজন বাঙালি ব্রিটিশ বিরোধী স্বাধীনতা আন্দোলনকারী সশস্ত্র বিপ্লবী, জননেতা ও রাজনীতিবিদ।
ক্ষিতীশচন্দ্র অধুনা বাংলাদেশের নোয়াখালী জেলার ফকিরতলা গ্রামে জন্মগ্রহন করেন। তার পিতার নাম ছিল ভগবানচন্দ্র। তাদের আদি বাড়ি ছিল ফরিদপুর জেলার ইদিলপুর। জাতীয় বিদ্যালয়ের ছাত্র থাকাকালীন স্বদেশী আন্দোলনে যোগ দেন।
প্রথম বিশ্বযুদ্ধের সময় যুগান্তর দলের বিপ্লবীরা বিদেশী অস্ত্রসাহায্য নিয়ে যে বিপ্লবী অভ্যুত্থানের পরিকল্পনা করেন তিনি ছিলেন তার অন্যতম কর্মী। হাতিয়া দ্বীপে জার্মান যুদ্ধজাহাজ থেকে অস্ত্রশস্ত্র নামিয়ে আনার ভার ছিল নোয়াখালী বিভাগের বিপ্লবীদের ওপর। এইসমস্ত কাজে অংশগ্রহন করার ফলে তাকে বিদ্যালয় শিক্ষা পরিত্যাগ করতে হয়। নরেন ঘোষচৌধুরীর নেতৃত্বে কলকাতার আশেপাশে রাজনৈতিক ডাকাতিতে অংশ নেন। নদিয়া জেলার শিবপুর গ্রামের ডাকাতির মামলায় গ্রেপ্তার হয়ে যশোরে তিন বছর অন্তরীন থাকেন। মুক্তি পাওয়ার পর ভারতীয় জাতীয় কংগ্রেস দলের কাজে যুক্ত হন পাশাপাশি গোপনে বিপ্লবী ছাত্র যুব কর্মীদের সাথেও সংযুক্ত থাকেন। কংগ্রেসের গণ আন্দোলনের প্রধান কর্মী হিসেবে ১৯২১ সালে ছয় মাস কারাদন্ড ভোগ করেন। ফিরে এসে স্বরাজ্য পার্টির স্থানীয় সংগঠক হয়েছিলেন। ১৯২৮-২৭ তিনি সাম্প্রদায়িক বিরোধের বিরুদ্ধে প্রধান বক্তা, কংগ্রেসের নেতা, কৃষক আন্দোলনের অন্যতম সহায়ক রূপে একজন জননেতা হয়ে ওঠেন। অস্পৃশ্যতা দূরীকরণ, নেতাজী সুভাষচন্দ্র বসুর সাথে বন্যাত্রানে, প্রতিটি সামাজিক আন্দোলনে তিনি ছিলেন অগ্রগণ্য কর্মী। আইন অমান্য আন্দোলনে তিনমাস পূনরায় কারাদন্ড ভোগ করেন। চট্টগ্রাম বিদ্রোহের পর ১৯৩২ সালে আবার গ্রেপ্তার হন। ১৯৩৮ সাল পর্যন্ত দেউলি ও বক্সা দুর্গে বন্দী থাকেন তিনি। দেশের বাণী নামক সাপ্তাহিক পত্রিকা সম্পাদনা করেছেন। ব্রিটিশ সরকারের গোয়েন্দা রিপোর্টে এই পত্রিকাকে কমিউনিস্ট পত্র বলে চিহ্নিত করা হয়।
জেল থেকে মুক্তি লাভের পর কৃষক আন্দোলনে যোগ দেন ও কমিউনিস্ট মনোভাবাপন্ন হয়ে ওঠেন। ১৯৪৬ খৃষ্টাব্দের দাঙ্গায় শান্তি স্থাপনে সক্রিয় ছিলেন। দেশবিভাগের পরেও বাংলাদেশ পরিত্যাগ করেননি। নোয়াখালীর হিন্দু মুসলমান উভয় সম্প্রদায়ের কাছের মানুষ ও সর্বজনশ্রদ্ধেয় জননেতা ছিলেন ক্ষিতীশচন্দ্র রায়চৌধুরী, ছাত্র যুব কর্মীদের কাছে ক্ষিতীশ'দা। বাংলাদেশের স্বাধীনতা যুদ্ধের সময় রাজাকার বাহিনী তাকে হত্যা করতে এলে মুসলিম জনগন তাকে রক্ষা করেন। স্বাধীন বাংলাদেশ প্রতিষ্ঠা পর্যন্ত আত্মগোপন করে থাকতে হয় এই বিপ্লবীকে।
১৯৭৭ সালে তাকে চিকিৎসার জন্যে কলকাতায় আনা হয়। হুগলীর রিষড়া সেবাসদনে ভর্তি থাকেন। ২০ নভেম্বর, ১৯৭৭ সালে তার মৃত্যু ঘটে।
স্ট্র্যান্ড রোড, চট্টগ্রাম
স্ট্র্যান্ড রোড, বাংলাদেশের চট্টগ্রাম শহরের আগ্রাবাদ এলাকার সন্নিকটে অবস্থিত ১.১৮ কিলোমিটার দৈর্ঘ্যের ও ৪৮ ফুট চওড়া একটি প্রধান বাণিজ্যিক সড়ক। এটি সদরঘাট থানার অধীনে চট্টগ্রাম বন্দরের জাহাজ-ঘাটের পাশে অবস্থিত। ১৯ শতকের শুরুর দিকে ব্রিটিশ শাসনের অধীনে এই সড়কটি নির্মিত হয়। বর্তমানে সড়কটি অস্থায়ী ট্রাক টার্মিনাল হিসেবে পরিণত হয়েছে।
সড়কটি আগ্রাবাদ থেকে নগরীর উত্তর-পূর্ব দিকে সদরঘাট নদীবন্দর পর্যন্ত বিস্তৃত।
হরিশংকর জলদাস রচিত "কসবি" (২০১১) উপন্যাসের মূল উপজীব্য বিষয় চট্টগ্রাম অঞ্চলের ঐতিহাসিক সাহেবপাড়াকে কেন্দ্র করে আবর্তিত, যা একসময় স্ট্র্যান্ড রোডে অবস্থিত ছিল।
শিলাপাথর গণহত্যাকাণ্ড
শিলাপাথর গণহত্যাকান্ড (ইংরাজি: Silapathar massacre) হল ১৯৮৩ সালের ফেব্রুয়ারি মাসে আসামের অবিভক্ত লক্ষীপুর জেলার শিলাপাথর এলাকায় পূর্ব পাকিস্তানের থেকে দেশ ভাগের সময় চলে আসা বাঙালি হিন্দু শরণার্থীদের উপর ঘটে যাওয়া একটি ভয়ঙ্কর গণহত্যা। গণহত্যাকান্ডে প্রায় পঞ্চাশ জন (৫০) বাঙালি হিন্দু নিহত হয়। অভিজ্ঞ সাংবাদিক সাবিয়া গোস্বামী স্মরণ করিয়ে দিয়েছেন যে, সরকারি সূত্রে জানা গেছে যে সংঘর্ষে হাজার হাজার মানুষ নিহত হয়েছে। এই আক্রমনের প্রথমিক লক্ষ্য ছিল বাঙালি হিন্দু ও হাজং গোষ্ঠি, যদিও অন্য উদ্বাস্তু গোষ্ঠি কম বেশি আক্রান্ত হলেও তারা প্রাথমিক লক্ষ্য ছিল না। কয়েক দিন পরে আক্রমণকারীরা দূরবর্তী এলাকার দিকে অগ্রসর হওয়ায় বেশ কয়েকটি সেতু ধ্বংস করে দেওয়া হয়েছিল।
১৯৬০-এর দশকে পূর্ব পাকিস্তানে অত্যাচারীর হয়ে হাজার হাজার বাঙালি হিন্দু পূর্ব পাকিস্তান থেকে পালিয়ে ভারতের পশ্চিমবঙ্গ, আসাম এবং অন্যান্য উত্তর-পূর্বাঞ্চলীয় রাজ্যগুলিতে শরণার্থী হিসেবে আশ্রয় নেয়। সেই সময় আসামের লক্ষীমপুর জেলার মধ্যে শিলাপাথর এবং অন্যান্য স্থানে কেন্দ্রীয় ও রাজ্য সরকারের দ্বারা বাংলা হিন্দু শরণার্থীদের বসতি স্থাপন করা হয়েছিল। শিলাপাথর এলাকায় কাকবরী, পানবাড়ী, অর্ণ্য রামনগর, অর্ণ্য তিরশী, খেরনি বাস্তি, সিমন সাপরি ও কঞ্চনকোণা গ্রামগুলি বাস করত বাংলার হিন্দু শরণার্থীরা। জয়পুর গ্রামের বসবাস করত হাজং শরণার্থীরা। বর্তমানে এই এলাকা ধেমাজি জেলার অধীনে।
১৯৮৩ সাল নাগাদ বাংলা হিন্দুরা শিলাপাথরের দুই দশক ধরে বসবাসকারী বাসিন্দা হয়ে উঠেছিল। তারা অঞ্চলের জাতিগত সংখ্যালঘু ছিল। এ অঞ্চলের প্রাচীনতম জনগোষ্ঠীর লোকেরা মাছ ধরার ফসল সংগ্রহের কাজ প্রায়শই তারা (শরণার্থীরা) করছিল।
আক্রমণকারীরা কয়েকটি সেতু ধ্বংস করে ফেলেছিল যা দূরবর্তী এলাকার দিকে নিয়ে যায়। বন্দুক, বোমা, তীর-ধনুক দ্বারা গ্রামবাসীদের উপর আক্রমণ করে। গ্রাম গুলি মৃত্যপুরীতে পরিনত হয়েছিল। হামলাকারীরা ঘরবাড়ি, মালামাল এবং খাদ্যশস্যগুলি পুড়িয়ে দেয়। প্রত্যক্ষদর্শীদের মতে, হামলা শিশুদেরকে তাদের মায়ের হাত থেকে ছিনিয়ে নিয়ে আগুনে পুড়িয়ে দেয়। গ্রামবাসীরা আশ্রয়ের জন্য জঙ্গলের দিকে চলে যায়। তারা অনেক দিন ধরে খাদ্য বা আশ্রয় ছাড়া দিন কাটান।
হজং জন গোষ্ঠীরা সরাসরি লক্ষ্য ছিল না কিন্তু তারা বাঙালি হিন্দুদের গণহত্যার সাক্ষী ছিল। ঘটনার সময় তাদের গ্রাম পুড়ে যায় এবং তারা শরণার্থী শিবিরে আশ্রয় নেয়।
আক্রমণকারীরা গ্রামে আগুন ধরিয়ে দেয়, এর পর যারা বেঁচে ছিল তারা অরুণাচল প্রদেশে পালিয়ে চলে যায়। পরে সরকার কিছু ত্রাণ শিবির স্থাপন করে। জঙ্গলে লুকিয়ে থাকা জীবিতরা ত্রাণ শিবিরে আশ্রয় নেয়।এই ঘটনার কয়েক মাস পরে সরকার কিছু টিন শীট এবং রেশন জীবিতদেরকে প্রদান করে এবং ত্রাণ শিবির ভেঙে দেয়। এর পর গ্রামবাসীরা তাদের ঘরবাড়ী পুনর্নির্মাণের জন্য কঠোর পরিশ্রম করেছিল। তবে গণহত্যার যারা ক্ষতিগ্রস্ত হয়েছিল তাদের জন্য সরকারের কোনো দীর্ঘমেয়াদি ত্রাণ ও পুনর্বাসন ব্যবস্থা করেনি।
আফতাবউদ্দিন খাঁ
ফকির আফতাবউদ্দিন খাঁ (১৮৬২-১৯৩৩) ছিলেন একজন বাঙালি লোকসঙ্গীত ও যন্ত্রসঙ্গীত শিল্পী। তিনি উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁর বড় ভাই। তিনি বাঁশি, তবলা, বেহালা, ন্যাসতরঙ্গসহ বিভিন্ন প্রকার বাদ্যযন্ত্র বাজানোয় পারদর্শী ছিলেন। আল্লাহর প্রতি অসীম ভক্তি ও সংসারের প্রতি বৈরাগ্যের কারণে তাঁকে 'ফকির' বলে ডাকা হত।
আফতাবউদ্দিন ১৮৬২ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামে জন্মগ্রহণ করেন। তাঁর পিতা সবদর হোসেন খাঁ ছিলেন একজন সঙ্গীতজ্ঞ এবং মাতা সুন্দরী বেগম। তার দুই ছোট ভাই উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁ। ওস্তাদ ফুলঝুরি খান ও সেতার বাদক ইয়াসিন খান তাঁর কন্যা কমলা-উন-নেসার দুই পুত্র।
শৈশব থেকেই তার সঙ্গীতে আগ্রহ দেখা যায়। তাদের পার্শ্ববর্তী বাঙ্গোড়া গ্রামের জমিদারের সভার সঙ্গীতজ্ঞ ভাতৃদ্বয় রামধন ও রামকানাইয়ের নিকট তিনি তবলা ও বেহালার তালিম নেন। পরে ত্রিপুরার রাজসভার সঙ্গীতজ্ঞ কাসিম আলী খাঁর নিকটও তিনি সঙ্গীতের তালিম নেন। তিনি বিভিন্ন প্রকার বাদ্যযন্ত্রে পারদর্শী ছিলেন, তবে তার খ্যাতি ছিল বংশীবাদনে।
তাঁর একটি বিশেষ গুণ ছিল তিনি একসাথে তিনটি বাদ্যযন্ত্র বাজাতে পারতেন। তিনি একসাথে তবলা, বাঁশি ও হারমোনিয়াম; এবং দোতারা, বাঁশি ও বাঁয়া বাজাতে পারতেন। আফতাবউদ্দিন মেঘডম্বুর ও স্বরসংগ্রহ বাদ্যযন্ত্র দুটির উদ্ভাবক।
তিনি রাগসঙ্গীতেও দক্ষ ছিলেন। তাঁর গানের সুর ছিল রাগনির্ভর। তিনি কুমিল্লার সাধক কবি মনোমোহন দত্তের গানে রাগরাগিনীর সুর প্রয়োগ করেন এবং বিভিন্ন গ্রামে গাওয়ার ফলে গানগুলো জনপ্রিয় হয়ে ওঠে। এর মাধ্যমে তিনি লোকসঙ্গীত ও রাগসঙ্গীতের মধ্যে সেতুবন্ধ তৈরি করে এবং সর্বপ্রথম প্রমাণ করেন, পল্লিসঙ্গীত ও রাগসঙ্গীত একে অপরের পরিপূরক।
তিনি আল্লাহভক্তি ও সংসার বৈরাগ্যের জন্য তাঁকে লোকে 'ফকির' (তাপস) বলে ডাকত। কালীসাধনার জন্য তিনি 'আফতাবউদ্দিন সাধু' নামেও পরিচিতি লাভ করেন। তিনি ১৯৩৩ সালে মৃত্যুবরণ করেন।
ফুলঝুরি খান
ওস্তাদ ফুলঝুরি খান (জন্মনামঃ ইয়ার রসুল খান, ১৯২০ - ৫ মে, ১৯৮২) ছিলেন একজন বাঙালি যন্ত্রসঙ্গীত ও উচ্চাঙ্গ সঙ্গীতশিল্পী। তিনি একজন দক্ষ তবলা ও এসরাজ বাদক। যন্ত্রসঙ্গীত ও উচ্চাঙ্গ সঙ্গীতে অবদানের জন্য তিনি ১৯৭৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান স্বাধীনতা পুরস্কার লাভ করেন।
ফুলঝুরি খান ১৯২০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার বিটঘর গ্রামে জন্মগ্রহণ করেন। তাঁর প্রকৃত নাম ইয়ার রসুল খান। তাঁর পিতা লতিফ রসুল খান এবং মাতা কমলা-উন-নেসা ছিলেন ফকির আফতাবউদ্দিন খাঁর কন্যা। তার মাতামহ আফতাবউদ্দিনের ছোট দুই ভাই প্রখ্যাত সঙ্গীতজ্ঞ ওস্তাদ আলাউদ্দিন খাঁ ও আয়েত আলী খাঁ। ফুলঝুরির ছোট ভাই ইয়াসিন খান একজন সেতার বাদক ছিলেন।
ফুলঝুরির তবলায় হাতেখড়ি হয় তাঁর মাতামহ আফতাবউদ্দিন খাঁর নিকট। পরে আয়েত আলীর নিকট কিছুদিন তালিম গ্রহণ করার পর তিনি মাইহার রাজ্যে চলে যান এবং সেখানে মাতামহের ছোট ভাই ও সেখানকার রাজসভার সঙ্গীতজ্ঞ আলাউদ্দিন খাঁর নিকট তবলার তালিম নিতে। আলাউদ্দিন খাঁর নিকট তিনি আটবছর তবলার তালিম নেন। মাইহার রাজসভায় তাঁর গুরু আলাউদ্দিন খাঁর সরোদ বাজানোর সাথে তাঁর তবলা বাদন শুনে মুগ্ধ হয়ে মাইহারের রাজা তাকে 'ফুলঝুরি' উপাধি দেন। সেই থেকে তার নাম হয়ে যায় ফুলঝুরি খান।
ফুলঝুরি তবলা ও এসরাজ বাদনে দক্ষতা অর্জন করেন। পাশাপাশি তিনি তারসানাই, সেতার ও পাখোয়াজ বাজানোতেও পারদর্শী ছিলেন। তিনি আলাউদ্দিন খাঁ গঠিত 'মাইহার স্ট্রিং ব্যান্ড' দলের সদস্য ছিলেন। খ্যাতনামা নৃত্যশিল্পী উদয় শঙ্করের নাচের দলের সঙ্গীতশিল্পী হিসেবে বিভিন্ন দেশে ভ্রমণ করেন। তিনি কিছুদিন রবীন্দ্রনাথ ঠাকুরের শান্তিনিকেতনে যন্ত্রসঙ্গীতের শিক্ষক ছিলেন। "চিত্রাঙ্গদা" নৃত্যনাট্যে তাঁর এসরাজ বাজানো শুনে রবীন্দ্রনাথ মুগ্ধ হন।
ফুলঝুরি পরে শিলং চলে যান এবং সেখানে একটি সঙ্গীত বিদ্যালয় স্থাপন করে শিষ্যদের সঙ্গীত শিক্ষা দেন। তিনি ১৯৫১ সালে ঢাকায় আসেন এবং ঢাকা বেতারকেন্দ্রে নিজস্ব শিল্পী হিসেবে যোগ দেন। তিনি ১৯৭৫ সাল পর্যন্ত বেতারে তারসানাই বাজাতেন। তিনি কয়েকটি চলচ্চিত্রের সঙ্গীতের জন্য এসরাজ বাজান। তাদের মধ্যে উল্লেখযোগ্য চলচ্চিত্রসমূহ হল "মুখ ও মুখোশ" (১৯৫৬), "আকাশ আর মাটি" (১৯৫৯), "রাজধানীর বুকে" (১৯৬০), "নতুন সুর" (১৯৬২), "সূর্য স্নান" (১৯৬২), ও "সূর্যগ্রহণ" (১৯৭৬)।
তার পাঁচ পুত্রের মধ্যে মোঃ ইউনুস খান সরোদ বাদক, মোঃ জাফর খান সেতার বাদক, মোঃ ইউসুফ খান সরোদ বাদক, মোঃ ইলিয়াস খান তবলা বাদক, এবং মোঃ খায়রুল ইসলাম খান তবলা বাদক।
ফুলঝুরি খান ১৯৮২ সালে ঢাকায় মৃত্যুবরণ করেন।
শিল্পচর্চায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি সঙ্গীতে অবদানের জন্য ১৯৭৭ সালে বাংলাদেশ শিল্পকলা একাডেমি পুরস্কার পেয়েছেন।
কেন ম্যাকলি
কেনেথ হার্ভে ম্যাকলি (; জন্ম: ২ এপ্রিল, ১৯৫৯) উইল্টশায়ারের ব্রাডফোর্ড-অন-অ্যাভন এলাকায় জন্মগ্রহণকারী প্রথিতযশা সাবেক ইংরেজ বংশোদ্ভূত অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। ১৯৮৩ থেকে ১৯৮৭ সময়কালে অস্ট্রেলিয়ার পক্ষে ১৬টি একদিনের আন্তর্জাতিকে অংশ নিয়েছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি মিডিয়াম পেস বোলিংয়ে পারদর্শিতা দেখিয়েছেন কেন ম্যাকলি। ২০০১ সালে ক্রিকেটে অসামান্য অবদান রাখায় পার্থের ওয়াকা গ্রাউন্ড কর্তৃপক্ষ তাঁকে আজীবন সদস্যরূপে অন্তর্ভূক্ত করে।
ওয়েস্টার্ন অস্ট্রেলিয়ার পক্ষে ১৯৮১ থেকে ১৯৯১ সাল পর্যন্ত প্রথম-শ্রেণীর ক্রিকেটে অংশ নেন। ১৯৮২-৮৩ মৌসুমে ভিক্টোরিয়ার বিপক্ষে ২১ বলের ব্যবধানে ৭ রান দিয়ে পাঁচ উইকেট দখল করে সকলের মনোযোগের কেন্দ্রবিন্দুতে পরিণত হন। ১৯৮৬-৮৭ মৌসুমে নিউ সাউথ ওয়েলসের বিপক্ষে ১১৪ রান তুলেন। শক্তিশালী ওয়েস্টার্ন অস্ট্রেলিয়া দলকে চারবার শেফিল্ড শিল্ডের শিরোপা বিজয়ী দলের অন্যতম সদস্য ছিলেন। এছাড়াও, ১৯৯১ থেকে ১৯৯২ সময়কালে সমারসেটের পক্ষে খেলেছেন তিনি।
১৯৮২-৮৩ মৌসুমে নিউজিল্যান্ডের বিপক্ষে তাঁর ওডিআই অভিষেক ঘটে। খেলায় তিনি বল হাতে নিয়ে ১/৩৯ ও ব্যাট হাতে ৩ রান তুলেন। পরের খেলাটি দ্বিতীয় চূড়ান্ত খেলা ছিল। ১০ রানের পাশাপাশি ১/৫৬ পান। মার্চ, ১৯৮৩ সালে বুশফায়ারে আক্রান্তদের সহায়তায় আর্থিক তহবিল বৃদ্ধির বিশেষ একদিনের খেলায় নিউজিল্যান্ডের বিরুদ্ধে খেলেন। খেলায় তিনি ১/৪২ পান এবং অস্ট্রেলিয়ার ব্যর্থ হওয়া লক্ষ্যমাত্রা পূরণের খেলায় দলের পক্ষে সর্বোচ্চ ৪১ রান তুলেন ৩৭ বল মোকাবেলা করে।
১৯৮৩ সালের বিশ্বকাপের শুরুতে দল নির্বাচকমণ্ডলী তাঁকে বাদ দিয়েই দল ঘোষণা করে। পরবর্তীতে স্থলাভিষিক্ত খেলোয়াড়রূপে দলে যোগ দেন।
ওয়েস্ট ইন্ডিজের বিপক্ষে ১/৩১ ও ১ রান তুলেন। ১৯৮৩ সালের ক্রিকেট বিশ্বকাপে গ্রুপ-পর্বের খেলায় ভারতের বিপক্ষে দূর্দান্ত ক্রীড়াশৈলী প্রদর্শন করেন। ১৩ জুন, ১৯৮৩ তারিখে নটিংহামে প্রতিযোগিতার ১১শ খেলায় তিনি ৬/৩৯ লাভ করেন। তিনি একে-একে দিলীপ বেঙ্গসরকার, সন্দ্বীপ পাতিল, যশপাল শর্মা, মদন লাল ও সৈয়দ কিরমানিকে আউট করে এ সফলতা পান। ঐ খেলায় অস্ট্রেলিয়া ১৬২ রানে বিজয়ী হয়। এরপর জিম্বাবুয়ের বিপক্ষে ৯ ও ০/৪৫ পান। গ্রুপ-পর্বের দ্বিতীয়বারের মতো ভারতের বিপক্ষে খেলতে নেমে ১/৪৮ ও ৫ রান তুলেন।
১৯৮৩-৮৪ মৌসুমেও নির্বাচকমণ্ডলী একদিনের দলে তাঁকে রাখেন। পাকিস্তানের বিপক্ষে ০/৩৯ বোলিং পরিসংখ্যান দাঁড় করান। ওয়েস্ট ইন্ডিজের বিপক্ষে ০/৪৭ ও ১৫ রান তুলেন। এরপর তাঁকে দল থেকে বাদ দেয়া হয়।
ফোর্স
ফোর্স (Force) ২০১১ সালের একটি বলিউড নির্মিত হিন্দি ভাষার একশনধর্মী চলচ্চিত্র। এই সিনেমাটির পরিচালক নিশিকান্ত কামথ। এই সিনেমাটি ২০০৩ সালের তামিল চলচ্চিত্র 'কাখা কাখা'র রিমেক। ফোর্স সিরিজের দ্বিতীয় চলচ্চিত্র ফোর্স ২ মুক্তি পায় ২০১৬ সালে। এই দুই ছবিতেই মুখ্য ভূমিকায় অভিনয় করেছেন জন আব্রাহাম।
সিনেমা শুরু হয় যখন নার্কোটিক কন্ট্রোল ব্যুরোর এসিস্টেন্ট কমিশনার অফ পুলিশ, যশোবর্ধন হসপিটালে মরণাপন্ন অবস্থায় শুয়ে আছে। তাকে আততায়ীরা গুলি করে গভীর খাদে ফেলে দিলে সহাকারী অতুল ও কমলেশ যশকে উদ্ধার করে হাসপাতালে নিয়ে আসে। পিছনের কাহিনী এভাবেই শুরু হয়। যশ একজন সাহসী আই পি এস অফিসার। সে ও তার দলে বাকিরা আড়ালে থেকে মাদকচক্রের বিরুদ্ধে অভিযান চালায়। এই দলে মহেশ, অতুল, কমলেশ তিনজনেই যশ ওরফে যশোবর্ধনকে ভালবাসে। যশের একদিন শিক্ষিকা মায়ার সাথে আলাপ হয়। মায়া পথ দুর্ঘনায় আহত হলে যশ তাকে হাসপাতালে নিয়ে যায় ও সুস্থ করে তোলে। যশ তার প্রেমে পড়ে ও অতুলের স্ত্রী স্বাতীর উৎসাহে তাকে বিবাহ করে। ইতিমধ্যে মাদকচক্রের সমস্ত ঘাঁটির খবর তাদের জানিয়ে দেয় এক ব্যক্তি। যশোবর্ধন ও তার পুরো বাহিনী সমস্ত দলবলকে গ্রেপ্তার করতে শুরু করে। অন্য সমস্ত মাদক ব্যবসায়ীরা জেলে চলে গেলে সেই সুযোগে মাদকের ব্যবসায় একছত্র ক্ষমতার অধিকারী হয়ে ওঠে রেড্ডি। রেড্ডিকে যশরা গ্রেপ্তার করে, রেড্ডি পালটা আক্রমণ করতে চেষ্টা করলে অফিসাররা তাকে হত্যা করে। এই দৃশ্য চোখের সামনে দেখে রেড্ডির ভাই বিষ্ণু, যে কেনিয়া থেকে ভারতে এসেছিল মাদকের ব্যবসা নিয়ন্ত্রন করতে। বিষ্ণু অত্যন্ত নৃশংস ও শক্তিশালী। সে এর প্রতিশোধ নিতে একের পর এক হত্যা করতে থাকে যারা নার্কোটিক দপ্তরকে মদত করেছে তাদের। রেড্ডি হত্যার জন্যে তদন্ত কমিশন বসে ও জোনাল ডিরেক্টর যশ, মহেশ, অতুল, কমলেশ চারজনকে সাসপেন্ড কর‍তে বাধ্য হন। বিষ্ণু মহেশ কে বাড়ির ভেতর ঢুকে পাশবিকভাবে হত্যা করে ও রচনাকে ধর্ষন করে খুন করে। এই ঘটনায় ডিরেক্টর সকলের সাসপেনসন তুলে নেন ও আদেশ দেন বিষ্ণুকে যেভাবেই হোক থামাতে। বিষ্ণু এবার স্বাতীকে অপহরণ করে এবং অতুলকে চাপ দিয়ে জেনে নেয় মায়া ও যশের অবস্থান তারপর যশকে ঘায়েল করে মায়াকে তুলে নিয়ে যায়। অনুতপ্ত অতুল যশকে হাসপাতাকে নিয়ে আসে এবং এখান থেকে সিনেমা শুরু হয়। অসুস্থ যশ কোমা থেকে ফিরে আসে কিন্তু ডাক্তার তাকে কোথাও যেতে নিষেধ করে। কড়া ওষুধ খেয়ে যশোবর্ধন বেরিয়ে পড়ে বিষ্ণুর খোঁজে। অতুলের কাছে আসা ফোনে যানা যায় বিষ্ণু স্বাতীকে একটি বাড়িতে রেখে গেছে। সেখানে গিয়ে তারা দেখে স্বাতীকে হত্যা করে ঝুলিয়ে দিয়েছে বিষ্ণুর লোকেরা। এই ঘটনায় নিজেকে দোষী মনে করে অতুল আত্মহত্যা করে। কমলেশকে সংগে নিয়ে যশ বিষ্ণুর মুখোমুখি হয়। গুলিতে কমলেশ আহত হলে সে যশকে জানায় বিষ্ণুকে যেভাবেই হোক ধরতে। যশ বিষ্ণুকে ধরে ফেলার আগে মায়াকে বিষ্ণু হত্যা করে এবং যশের মুখোমুখি হয়। রক্তক্ষয়ী খন্ডযুদ্ধে যশ বিষ্ণুকে খুন করে।
নিম্ন আসাম
নিম্ন আসাম বা "লোয়ার আসাম" (এছাড়াও পশ্চিম আসাম) (অসমীয়া: পশ্চিম / নামনি অসম), "কামরূপ" (প্রাচীন, মধ্যযুগীয় এবং পূর্ব উপনিবেশিক সময়ে); হল আসামের একটি প্রশাসনিক বিভাগ, একটি কমিশনারের অধিক্ষেত্রের অধীনে কামরুপ ও গোলপাড়া অঞ্চলের অন্তর্গত, এর সদর গুয়াহাটিতে অবস্থান করছে। ব্রহ্মপুত্র নদের নিম্ন উপতক্যায় বা সমগ্র পশ্চিম ব্রহ্মপুত্র উপত্যকা এই অঞ্চলের অন্তর্গত।
"লোয়ার আসাম" শব্দটি প্রায়ই অঞ্চলটি উল্লেখ করার জন্য জনপ্রিয় ব্যবহার সত্ত্বেও একটি অপব্যাখ্যাকারী। স্থানীয়রা পশ্চিম আসাম অঞ্চলের সঠিকভাবে সংজ্ঞায়িত করা এবং এটি লোয়ার আসাম বিভাগ থেকে পৃথক করার জন্য প্রায়শই ব্যবহৃত হয়।
১৮৩৩ সালে লোয়ার আসাম পাঁচটি প্রাথমিক ব্রিটিশ জেলার আনুষ্ঠানিক নির্মাণ করা হয় , যা ছিল ধনসিরি নদীর পশ্চিমের এলাকা , ১৮৩৬ সালে ছয়টি পরগনা কামরূপকে একক জেলায় পরিণত হয়।
এক সময় কামরূপ একটি শক্তিশালী রাষ্ট্র (3-12 খ্রিস্টাব্দ),ছিল যার রাজধানী প্রাগজ্ঞতিশপুর (গুয়াহাটি) এবং দুরজয়া (উত্তর গুয়াহাটি) থেকে ভারমা এবং পাল এর দ্বারা শাসিত। আজ গুয়াহাটি উত্তর-পূর্ব ভারতের সর্ববৃহৎ শহর, অসম রাজধানী ডিসপুর, শহরের মধ্যে অবস্থিত।
শহীদুল ইসলাম
শহীদুল হক (জন্ম: অজানা - মৃত্যু: ২০০৫) লালু নামে পরিচিত বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
শহীদুল ইসলামের জন্ম টাঙ্গাইল জেলার গোপালপুর উপজেলার সুখী পলাশপাড়া গ্রামে। তাঁর বাবার নাম হেলাল উদ্দীন এবং মায়ের নাম সুধামণি। তাঁর স্ত্রীর নাম মালা বেগম। তাঁর দুই ছেলে ও দুই মেয়ে।
বাংলাদেশের মুক্তিযুদ্ধে বীরত্বভূষণ খেতাব পাওয়া মুক্তিযোদ্ধাদের মধ্যে সর্বকনিষ্ঠ শহীদুল ইসলাম। ১৯৭১ সালে তাঁর বয়স ছিল মাত্র ১৩ বছর। তিনি লালু নামে বেশি পরিচিত ছিলেন। মুক্তিযুদ্ধ চলাকালে মুক্তিবাহিনী ছাড়াও দেশের ভেতরে বিভিন্ন স্থানে কয়েকটি সশস্ত্র আঞ্চলিক বাহিনী গড়ে ওঠে। এর মধ্যে কাদেরিয়া বাহিনী অন্যতম। এই বাহিনীর একটি দলের সঙ্গে ছিলেন তিনি। শুরুতে শহীদুল ইসলাম স্বেচ্ছাসেবক হিসেবে মুক্তিযোদ্ধাদের সাহায্য-সহযোগিতা, অস্ত্রশস্ত্র, গোলাবারুদ বহন, সংবাদ সংগ্রহ প্রভৃতি কাজ করতেন। পরে ভারতের মেঘালয় রাজ্যের তুরায় অস্ত্র চালনার প্রশিক্ষণ নেন। প্রশিক্ষণ শেষে ফেরার পর তাঁকে গোপালপুর থানা সদরে অবস্থানরত পাকিস্তানি সেনাদের আদ্যপান্ত জানার জন্য সেখানে পাঠানো হয়। শহীদুল ইসলাম গোপালপুরে অবস্থান করে সবকিছু পর্যবেক্ষণ করেন। তাঁর দেওয়া তথ্যের ভিত্তিতে কাদেরিয়া বাহিনীর কয়েকটি দল গোপালপুরে পাকিস্তানি প্রতিরক্ষা অবস্থানে আক্রমণ করে। শহীদুল ইসলামও এই যুদ্ধে প্রত্যক্ষভাবে অংশ নেন। তিনি পাকিস্তানি ক্যাম্পের ভেতরে দুঃসাহসিকতার সঙ্গে কয়েকটি গ্রেনেডের বিস্ফোরণ ঘটান। এতে বেশ কজন পাকিস্তানি সেনা ও তাদের সহযোগী হতাহত হয়।
১৯৭১ সালের ৭ অক্টোবর গভীর রাতে মুক্তিযোদ্ধারা টাঙ্গাইল জেলার গোপালপুর উপজেলায় পাকিস্তানি সেনাবাহিনীর অবস্থানে আক্রমণ করেন। শুরু হয় তুমুল যুদ্ধ। যুদ্ধ চলাকালে ময়মনসিংহ ও টাঙ্গাইল থেকে নতুন পাকিস্তানি সেনা এসে নিজেদের ঘাঁটির শক্তি বৃদ্ধি করে। কমান্ডার আবদুল হাকিম, হুমায়ুন, তারা ও বেনুর নেতৃত্বে মুক্তিযোদ্ধারা ৮ অক্টোবর বিকেল পর্যন্ত যুদ্ধ করলেন মুক্তিযোদ্ধারা। কিন্তু থানার পতন ঘটাতে পারলেন না তাঁরা। এ ঘটনা কাদেরিয়া বাহিনীর মুক্তিযোদ্ধাদের জন্য অসম্মানের ব্যাপার হয়ে দাঁড়ায়। মুক্তিযোদ্ধাদের মূল দলনেতা আবদুল হাকিম চিন্তা করতে থাকলেন পরবর্তী রণকৌশল নিয়ে। এরপর মুক্তিযোদ্ধারা পাকিস্তানি সেনাদের চারদিক থেকে অবরোধ করেন। এতে কিছুটা সাফল্য আসে। পাকিস্তানি সেনারা ঘাঁটির ভেতরে অবরুদ্ধ হয়ে পড়ে। এই সময় একদিন শহীদুল ইসলাম কাজের ছেলের ছদ্মবেশে পাকিস্তানি সেনাদের ঘাঁটিতে যান। তাদের বিভিন্ন ফাই-ফরমাশ খেটে আস্থা অর্জন করেন। পরে গ্রেনেডসহ ঘাঁটিতে প্রবেশ করে সেখানে গ্রেনেড বিস্ফোরণ ঘটিয়ে নিরাপদে ফিরে আসেন। তাঁর এই দুঃসাহসিক অভিযানে পাকিস্তানি সেনা, তাদের সহযোগীসহ আটজন নিহত এবং কয়েকজন আহত হয়। এই সফল গ্রেনেড হামলার পর শহীদুল ইসলাম আরও কয়েকবার দূর থেকে সেখানে গ্রেনেড নিক্ষেপ করেন। এতে পাকিস্তানি সেনারা ভীতসন্ত্রস্ত হয়ে পড়ে। নভেম্বরের শেষ দিকে মুক্তিযোদ্ধারা আবার গোপালপুর আক্রমণ করেন। দু-তিন দিন যুদ্ধ চলে। এরপর পাকিস্তানি সেনারা সেখান থেকে পালিয়ে যায়। এই যুদ্ধেও শহীদুল ইসলাম অংশ নেন। গোপালপুরের যুদ্ধ ছাড়াও আরও কয়েকটি গেরিলা অপারেশনে তিনি গুরুত্বপূর্ণ ভূমিকা রাখেন।
নয়ন মোঙ্গিয়া
নয়ন রামলাল মোঙ্গিয়া (; ; জন্ম: ১৯ ডিসেম্বর, ১৯৬৯) গুজরাতের বড়োদরায় জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষক ছিলেন। এছাড়াও ডানহাতে ব্যাটিংয়ে পারদর্শিতা দেখিয়েছেন নয়ন মোঙ্গিয়া।
বড়োদরা ক্রিকেট দলের পক্ষে প্রথম-শ্রেণীর ক্রিকেটে ১৮৩ খেলায় অংশ নেন। নভেম্বর, ১৯৮৯ সালে পশ্চিম অঞ্চলের ক্রিকেট দলের পক্ষে অভিষেক ঘটে তাঁর। এ সময় ৩৫৩ ক্যাচ, ৪৩ স্ট্যাম্পিং ও সাত সহস্রাধিক রান সংগ্রহ করেন।
সমগ্র খেলোয়াড়ী জীবনে ৪৪ টেস্টে অংশগ্রহণ করেন। ভারতের উইকেট-রক্ষক হিসেবে টেস্টে সর্বাধিক আট ক্যাচ নিয়েছেন।
১৯৯০ সালে প্রথমবারের মতো ইংল্যান্ড সফরে যান। অ্যালান নট তাঁর ক্রীড়াশৈলীতে মুগ্ধ হয়ে উচ্ছসিত প্রশংসা করেন ও তাঁকে সহজাত ক্রীড়াপ্রতিভারূপে আখ্যায়িত করেন। কিরণ মোরের পর তিনি দীর্ঘদিন ভারতের দ্বিতীয় পছন্দের উইকেট-রক্ষকের মর্যাদা পান। এরপর ১৯৯০-এর দশকের মাঝামাঝি সময়ে দলের প্রথমসারির উইকেট-রক্ষক হন।
ব্যক্তিগত সর্বোচ্চ ১৫২ রান করেন সফরকারী অস্ট্রেলিয়ার বিপক্ষে। ১৯৯৬-৯৭ মৌসুমে দিল্লি টেস্টে তিনি ব্যাটিং উদ্বোধনে নেমে এ সফলতা পান। মার্চ, ২০০১ সালে মহাকাব্যসম কলকাতা টেস্টের মাধ্যমে তাঁর টেস্ট খেলোয়াড়ী জীবনের সমাপন ঘটে।
পাতানো খেলায় সম্পৃক্ততার কারণে তাঁকে দল থেকে বাদ দেয়া হয়। ডিসেম্বর, ২০০৪ সালে প্রথম-শ্রেণীর ক্রিকেট থেকে অবসর নেন তিনি।
২০০৪ সালে থাইল্যান্ড জাতীয় ক্রিকেট দলের কোচ হিসেবে মনোনীত হন। মালয়েশিয়ায় অনুষ্ঠিত ২০০৪ সালের এসিসি ট্রফি প্রতিযোগিতায়ও কোচের দায়িত্বে ছিলেন। জাতীয় দলের পাশাপাশি থাইল্যান্ডের অনূর্ধ্ব-১৯ দলেরও দায়িত্ব পালন করেন তিনি।
হাফ গার্লফ্রেন্ড (চলচ্চিত্র)
হাফ গার্লফ্রেন্ড হল মোহিত সুরি পরিচালিত ২০১৭ সালের ভারতীয় হিন্দী ভাষার প্রণয়ধর্মী চলচ্চিত্র। এটি চেতন ভগতের লেখা একই নামের একটি উপন্যাসের উপর ভিত্তি করে নির্মিত। অর্জুন কাপুর ও শ্রদ্ধা কাপুর চলচ্চিত্রটির প্রধান চরিত্রে অভিনয় করেছেন।
২০১৬ সালের জুন মাসে চলচ্চিত্রটির মূল চিত্রগ্রহণ শুরু হয় এবং চলচ্চিত্রটির দৃশ্য ধারন করা হয়েছে দিল্লি, মুম্বই, পাটনা, দুমরান, বারাণসী, নিউ ইয়র্ক সিটি এবং কেপ টাউন শহরে। চলচ্চিত্রটি ১৯ মে ২০১৭ সালে বিশ্বব্যাপী মুক্তি পায়।
মোমতাজ আলী খান
মোমতাজ আলী খান (১ আগস্ট, ১৯১৫ - ৩১ আগস্ট, ১৯৯০) ছিলেন বাংলাদেশের একজন লোক সঙ্গীতশিল্পী, গীতিকার ও সুরকার। লোক সঙ্গীতে অবদানের জন্য তিনি ১৯৮০ সালে বাংলাদেশ সরকার প্রদত্ত সর্বোচ্চ বেসামরিক সম্মান একুশে পদক লাভ করেন।
মোমতাজ আলী ১৯১৫ সালের ১ আগস্ট তদানীন্তন ব্রিটিশ ভারত অধীনস্ত বেঙ্গল প্রেসিডেন্সির (বর্তমান বাংলাদেশ) মানিকগঞ্জ জেলার সিঙ্গাইর উপজেলার ইরতা কাশিমপুর গ্রামে জন্মগ্রহণ করেন। তাঁর পিতা আফসার আলী খান এবং মাতা বেদৌরা খান। সপ্তম শ্রেণিতে পড়াকালীন তিনি কলকাতায় চলে যান এবং সেখান পদ্মভূষণ বিজয়ী ওস্তাদ নিসার হোসেন খানের নিকট পাঁচ বছর গানের তালিম নেন। পরে তিন বছর তিনি ওস্তাদ জমির উদ্দিন খানের কাছে খেয়াল, ঠুমরী ও গজলের তালিম নেন। শাস্ত্রীয় সঙ্গীতের পাশাপাশি তিনি দোতারাসহ লোক সঙ্গীতের চর্চা করতেন।
মোমতাজ আলী ওস্তাদ মোহাম্মদ হোসেন খসরুর শিষ্যত্ব গ্রহণ করে তার সহায়তায় কলকাতার সং পাবলিসিটি ডিপার্টমেন্টে কণ্ঠশিল্পী হিসেবে যোগ দেন। ১৯৩২ সালে মাত্র ১৭ বছর বয়সে গ্রামোফোন কোম্পানি থেকে তাঁর কণ্ঠে "ওরে শ্যাম কেলে সোনা" এবং "আমি যমুনাতে যাই বন্ধু" গান দুটি প্রকাশ করার পর তিনি ব্যাপক জনপ্রিয়তা লাভ করেন। ফলে তিনি প্রথমে অল ইন্ডিয়া রেডিও ও পরে ১৯৩৩ সালে কলকাতা বেতারের সঙ্গীতশিল্পী হিসেবে নির্বাচিত হন। ১৯৩৪ সালে রবীন্দ্রনাথ ঠাকুরের আহ্বানে মোমতাজ শান্তিনিকেতনে যান। কবিগুরু তাঁর ভাটিয়ালী, মুর্শিদী, দেহতত্ত্ব ও বিচ্ছেদী গান শুনে মুগ্ধ হন। একই বছর কলকতা বেতারের সঙ্গীত পরিবেশনের মাধ্যমে কবি জসীম উদ্‌দীন ও কাশেম মল্লিকের সাথে পরিচিত হন। কাশেম মল্লিকের মাধ্যমে মোমতাজ আলীর কাজী নজরুল ইসলামের সাথে তার পরিচয় ঘটে। নজরুল তাকে দিয়ে দুটি ইসলামী গানের রেকর্ড করান। ১৯৩৫ সালে ওস্তাদ আয়েত আলী খাঁর শিষ্যত্ব গ্রহণ করে তার নিকট দুই বছর সরোদে তালিম নেন।
মোমতাজ কয়েকটি চলচ্চিত্রে গায়ক, গীতিকার ও সুরকার হিসেবেও তিনি কাজ করেছেন। ১৯৩৩ সালে "অভিযাত্রী" চলচ্চিত্রের গানে কণ্ঠ দেন। পরবর্তীতে "মধুচন্দ্রিমা", "অশ্রু দিশারী", "কলংক" চলচ্চিত্রের গানেও কণ্ঠ দেন। এছাড়া "আকাশ আর মাটি", "সাত ভাই চম্পা", "বেদের মেয়ে", "অরুন বরুন কিরন মালা", "রূপবান", "জোয়ার ভাটা", "যে নদী মরু পথে", "ভাওয়াল সন্ন্যাসী", "দয়াল মুর্শিদ", "অনেক দিন আগে", "একমুঠো ভাত", "লালন ফকির" (১৯৭২), "নিমাই সন্ন্যাসী" (১৯৭২) চলচ্চিত্রে তাঁর রচিত গান ব্যবহৃত হয়। তাঁর রচিত "গুন গুন গান গাহিয়া" গানটি ১৯৭৫ সালে খান আতাউর রহমান নির্মিত "সুজন সখী" চলচ্চিত্রে ব্যবহৃত হয়।
১৯৪৬ সালে মোমতাজ কলকাতা ছেড়ে ঢাকা চলে আসেন এবং ঢাকা বেতারের নিজস্ব শিল্পী হিসেবে যোগদান করেন। ১৯৬২ সালে তিনি সাউথ ইস্ট এশিয়ান সঙ্গীত প্রতিযোগিতায় প্রথম হন। ১৯৬৫ সালে পশ্চিম পাকিস্তানে পাকিস্তান ইন্টারন্যাশনাল একাডেমির আর্টস একাডেমিতে সঙ্গীতশিল্পী হিসেবে যোগ দেন। ১৯৭১ সালে বাংলাদেশের স্বাধীনতা যুদ্ধ চলাকালীন মোমতাজ আলী সক্রিয় ভূমিকা পালন করেন। তাঁর রচিত "বাংলা মায়ের রাখাল ছেলে", "বাংলাদেশের মাটি ওগো" গানগুলো মুক্তিযোদ্ধাদের প্রেরণা যোগায়।
মোমতাজ আলী ১৯৪৩ সালে উপমহাদেশের একমাত্র নারী বাদক ও শিল্পী কাজল খানের সাথে বিবাহবন্ধনে আবদ্ধ হন। এসরাজ বাদক কাজল খান ছিলেন ওস্তাদ ফুলঝুরি খানের ছাত্রী। তাদের ছয় কন্যা সকলেই সঙ্গীতশিল্পী। তাদের মধ্যে সত্তর ও আশির দশকে দেশীয় পপ সঙ্গীতের ধারায় অগ্রগামী পিলু মমতাজ বেশ জনপ্রিয়তা লাভ করেন।
মোমতাজ আলী ১৯৯০ সালের ৩১ আগস্ট ঢাকায় মৃত্যুবরণ করেন।
মায়াবিনী
মায়াবিনী (১৯৯২) একটি বাংলা রোমান্টিক রহস্য চলচ্চিত্র। কলকাতার টলিউড নির্মিত এই সিনেমার পরিচালক ছিলেন তুষার মজুমদার। সঙ্গীত পরিচালনা তন্ময় চট্টোপাধ্যায়। এই ছবিটি মঙ্গলদীপ পিকচার্স প্রাইভেট লিমিটেডের ব্যানারে নির্মিত হয়।
প্রতাপগড়ের গভীর জঙ্গলে কাঠ কাটতে গিয়ে প্রায়ই কাঠুরেরা আক্রান্ত হতে থাকে একটি ভয়ানক রোমশ জন্তুর দ্বারা। পর পর তিনজনের মৃত্যুর পরে শ্রমিকেরা জঙ্গলে যেতে ভয় পায়। স্থানীয় রাজাবাহাদুর এস্টেটের নায়েবকে সঙ্গে নিয়ে পুলিশের সাহায্য চান। অপদার্থ দারোগা গদাধর হালদার সেখানে পুলিশ পাহারা বসান কিন্তু কিছু পরেই অজ্ঞাত মুখোশপরা আততায়ীর হাতে খুন হন রাজাবাহাদুর। রাজ পরিবারের কুমার বাহাদুরের বিবাহ মাধবীর সাথে ঠিক হয়েছিল আগে থেকেই। মাধবী যদিও অন্যের বাকদত্তা। মাধবী ও তার কাকা মৈনাক সিংহচৌধুরীকে আততায়ীরা ধরে নিয়ে বন্দী করে রাখে এবং হুবহু মাধবীর মতো দেখতে কলকাতার বার ড্যান্সার স্বাতীকে মাধবী সাজিয়ে রাজপরিবারে পাঠানো হয়। তাদের উদ্দেশ্য পরিবারের বিপুল ঐশ্বর্য গহনা ইত্যাদি হাতিয়ে নেওয়া। স্বাতী প্রথমে এই মিথ্যাচারে রাজী না হলেও অসুস্থ মায়ের চিকিৎসার কথা চিন্তা করে এই কাজ করতে বাধ্য হয়। স্বাতীর সাথে কাকা সেজে সঙ্গে যান বিপ্লব পাঁজা যিনি একজন জুয়াড়ী। তারা রাজপরিবারের অতিথি হয়ে থাকতে থাকতে জেনে যান কোন গুপ্ত কুঠুরীতে বহুমূল্য গহনা আছে। এদিকে বাড়ির ড্রাইভার পাঁচু সবার ওপর গোপনে নজর রাখে। কুমারের পিসী বিমলার তত্বাবধানে বিবাহের আয়োজন সম্পন্ন হয়। এরপরে একদিন সেই সমস্ত সম্পদ চুরি হয়ে যায়। তদন্ত করতে আসেন নতুন পুলিশ অফিসার রঞ্জিত চ্যাটার্জী যিনি ছিলেন মাধবীর প্রেমিক। এদিকে আসল চোরকে দেখে ফেলায় বাড়ির চাকর খুন হয়ে যায়। স্বাতী, মাধবী সেজে কুমারকে আর ঠকাতে রাজি হয়না। কিন্তু বিপ্লব তাকে বোঝান যে তাদের যারা নিয়োগ করেছে সেই কাজ সম্পন্ন না হলে বিপদ ঘটবে। আসল মাধবী ও তার কাকা মৈনাক আততায়ীদের আস্তানা থেকে কোনোরকমে পালিয়ে আসেন ও পুলিশকে সব খুলে বলেন। রঞ্জিত বুঝতে পারে স্বাতী মাধবী সেজে আছে। অজ্ঞাত মুখোশ পরা আততায়ী কে জংগলে পুলিশ তাড়া করে ধরলে আড়াল থেকে আসল খুনী মুখোশধারীকে খুন করে পালায়। কিন্তু ধরা পড়ে ড্রাইভার পাঁচুর হাতে। পাঁচু আসলে গোয়েন্দা দপ্তরের অফিসার নারায়ন ঘোষ। খুন ও চুরির তদন্ত করতে যাকে প্রতাপগড় রাজপরিবারে পাঠানো হয়েছিল।
আটলান্টিক সময় অঞ্চল
আটলান্টিক সময় অঞ্চল একটি ভৌগোলিক অঞ্চল যাকে আটলান্টিক প্রমাণ সময় (এএসটি) বলা হয়। এটি সার্বজনীন সমন্বিত সময় (ইউটিসি) থেকে চার ঘন্টা () পিছনে। মার্চের ২য় রবিবার থেকে নভেম্বরের প্রথম রবিবার পর্যন্ত তিন ঘন্টা () বিয়োগ করে দিবালোক সংরক্ষণ সময় পালন করা হয়। এই অঞ্চলের ঘড়ির সময় গ্রীনিচ মানমন্দিরের ৬০তম মধ্যরেখা পশ্চিমাংশের গড় সৌর সময়ের উপর ভিত্তি করে।
কেটি পার্কিন্স
কেটি টেরেসা পার্কিন্স (; জন্ম: ৭ জুলাই, ১৯৮৮) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে অকল্যান্ড হার্টসের প্রতিনিধিত্ব করছেন কেটি পার্কিন্স। দলে তিনি মূলতঃ ডানহাতে ব্যাটিং করে থাকেন। এছাড়াও, ডানহাতে মিডিয়াম বোলিংয়ে পারদর্শী তিনি।
পুলিশ কনস্ট্যাবল হিসেবে রয়্যাল নিউজিল্যান্ড পুলিশ কলেজ থেকে ২০১৩ সালে স্নাতক ডিগ্রী লাভ করেন। ২০১৫ সালে ভারত সফরে যান ও দলের অন্যতম সদস্য মনোনীত হন।
আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। দলের অন্যতম সদস্য হিসেবে তিনিও অন্তর্ভূক্ত হন।
মিহির সেন
মিহির সেন (১৬ নভেম্বর, ১৯৩০ - ১১ জুন, ১৯৯৭) একজন বাঙালি আন্তর্জাতিক খ্যাতিসম্পন্ন সন্তরণবিদ যিনি প্রথম ভারতীয় হিসেবে ১৯৫৮ সালে ইংলিশ চ্যানেল অতিক্রম করার কৃতিত্ব অর্জন করেন। গিনেস বিশ্ব রেকর্ড বইতে ১৯৬৯ সালে তাকে পৃথিবীর শ্রেষ্ঠ দূরগামী সাঁতারু হিসেবে আখ্যায়িত করা হয়েছিল।
ডাক্তার রমেশ চন্দ্র সেন ও লীলাবতীর সন্তান মিহির সেন পশ্চিমবঙ্গের পুরুলিয়ায় জন্মগ্রহণ করেন। মধ্যবিত্ত ব্রাহ্মণ পরিবারের সন্তান ছিলেন তিনি। মিহির কটকে চলে যান মাত্র আট বছর বয়েসে লেখাপড়ার উদ্দেশ্যে। তার লেখাপড়া মূলত তার মায়ের আগ্রহে পরিচালিত হয়। ভুবনেশ্বর উৎকল বিশ্ববিদ্যালয় থেকে আইনে স্নাতক হন। ব্যারিস্টারি পড়ার ইচ্ছায় বিদেশ যেতে চাইলেো আর্থিক বাধার সম্মুখীন হতে হয় তাকে। ওড়িশার তদানীন্তন মুখ্যমন্ত্রী বিজু পট্টনায়েকের আর্থিক সহায়তায় ১৯৫০ সালে বিলেতগামী জাহাজে রওনা দেন তিনি অল্প কিছু টাকা ও তৃতীয় শ্রেনীর টিকিট সম্বল করে।
লন্ডনে গিয়ে তিনি রেলওয়ে স্টেশনে নৈশ কুলীর কাজ করতে থাকেন। ভারতীয় হাই কমিশনের ইন্ডিয়া হাউসে যোগাযোগ হওয়ার পর লিংকনস ইন' এ তার ব্যারিস্টারী পড়া শুরু হয়। সারাদিন ইন্ডিয়া হাউসে কাজ কর‍তেন ও রাত্রে পড়াশোনা করতেন তিনি। স্থানীয় একটি পত্রিকায় আমেরিকান সাঁতারু ফ্লোরেন্স চ্যাডউইকের সাক্ষাৎকার পড়ার পর তিনি ইংলিশ চ্যানেল সাঁতরে পার করার ব্যাপারে চিন্তা ভাবনা শুরু করেন। যদিও তার এর আগে দীর্ঘ সাঁতারের অভিজ্ঞতা ছিলনা। কিছুদিন প্রশিক্ষনের পর তিনি ফ্রি স্টাইল সাঁতারে দক্ষ হয়ে ওঠেন। কয়েকবার চেষ্টার পরে ২৭ সেপ্টেম্বর, ১৯৫২ সালে প্রথম ভারতীয় হিসেবে ইংলিশ চ্যানেল অতিক্রম করেন। সময়ের হিসেবে তার এই সাঁতার কৃতিত্ব ছিল বিশ্বের চতুর্থ দ্রুততম।
ভারতে ফিরে তিনি কলকাতা উচ্চ আদালতে ফৌজদারি আইনজীবী হিসেবে কাজ করতে থাকেন। পরে তিনি ব্যবসাসফল একজন ব্যক্তি হিসেবে পরিচিত হন। তার প্রতিষ্ঠান ভারত সরকারের অনুমোদন পায় এবং দেশের দ্বিতীয় বৃহত্তম রেশম রপ্তানীকারক কোম্পানি হয়ে ওঠে। প্রাক্তন মুখ্যমন্ত্রী জ্যোতি বসু তাকে উচ্চ সরকারি পদের অফার করেন পরিবর্তে ভারতের কমিউনিস্ট পার্টি (মার্ক্সবাদী) প্রচারে আসার অনুরোধ জানান। মিহির সেন তাতে সম্মত হননি এবং ১৯৭৭ সালের নির্বাচনে নির্দল প্রার্থী হিসেবে প্রতিদ্বন্দ্বিতা করেন। এর ফলে তার ব্যবসা সরকারের বিরাগভাজন হয় এবং সিপিআইএম পরিচালিত শ্রমিক বিক্ষোভে তা বন্ধ করে দিতে হয়।মিহির সেন এলজাইমার্স ও পারকিনসন রোগে আক্রান্ত হয়ে ১৯৯৭ সালের জুন মাসে মারা যান।
রাজবলহাট
রাজবলহাট (ইংরেজি: Rajbalhat) পশ্চিমবঙ্গ রাজ্যের হুগলী জেলার অন্তর্গত একটি সেন্সাস টাউন। এই জায়গাটি জাঙ্গীপাড়া কমিউনিটি ডেভেলপমেন্ট ব্লক ও শ্রীরামপুর মহকুমার অধীন।
রাজবলহাটের অবস্থান ২২.৭৬ উত্তর এবং ৮৮.০৪ পশ্চিম। রাজবলহাট পঞ্চায়েতের অধীন গ্রামগুলি হল শিবচক, মোরহাল, মুকুন্দপুর, কুলিয়ারা, ঝান্দা, বিনোদবাটি, চৈমন চক, নস্করডাঙা, গুলটিয়া, দক্ষিন গুলটিয়া, ত্রিপন, নবগ্রাম, জাবনী, রহিমপুর।
২০১১ সালে জনগণনা অনুযায়ী রাজবলহাট একটি সেন্সাস টাউন। এখানকার মোট জনসংখ্যা ১৬৪৯৭। এর মধ্যে ৫১% পুরুষ এবং ৪৯% মহিলা।
রাজবলহাটে দুটি উচ্চতর বিদ্যালয় আছে যথা রাজবলহাট হাই স্কুল ও রাজবলহাট গার্লস হাই স্কুল।
১৭৮৯ সালে ইস্ট ইন্ডিয়া কোম্পানী রাজবলহাটে তাদের বাণিজ্যিক রাজধানী প্রতিষ্ঠা করেছিল। সেই সময় হতে রাজবলহাট একটি বাণিজ্যকেন্দ্র হিসেবে পরিচিত। এখানকার রেশম তন্তু শাড়ি ও স্বর্ন গহনা প্রধান উৎপন্ন দ্রব্য।
অতীতের ভুরশুট রাজ্যের রাজধানী ছিল রাজবলহাট। শনিভানগড়ের মৎসজীবি রাজা, চতুরানন্দ নামক এক ব্যক্তির কাছে পরাজিত হন। চতুরানন্দের নাতি কৃষ্ণ রায় ভুরশুট রাজ্য স্থাপন করেন ১৫৮৩-৮৪ খৃষ্টাব্দে। তার বংশধর প্রতাপ নারায়ণ ছিলেন প্রজাপালক ও দাতা প্রকৃতির রাজা। তার পুত্র শিবনারায়ন, তস্য পুত্র নরনারায়ণ রায় ভুরশুটে রাজত্ব করেন। নরনারায়নের রাজত্বকালের শেষে বা তার মৃত্যুর অব্যবহিত পরে বর্ধমান রাজ কীর্তিচন্দ্র ভুরশুট রাজ্য দখল করে নেন। ভুরশুট রাজ্যের রাজধানী রাজবলহাটে তিনটি গড় বা দুর্গ ছিল যদিও বর্তমানে তার অস্তিত্ব খুঁজে পাওয়া যায়না। ৫০০ বিঘা জমিকে দেবোত্তর সম্পত্তি হিসেবে দান করেছিলেন ভূরশুট রাজারা দেবী রাজবল্লভীর মন্দিরের সেবায়। এই দেবীর মন্দির বর্তমানে সংস্কার করা হয়েছে।
রাজবলহাট জায়গার নাম দেবী রাজবল্লভীর নামানুসারেই চিহ্নিত। এখানকার রাজবল্লভী কালীমন্দির একটি ঐতিহাসিক ও দর্শনীয় স্থান। এতদঞ্চলে দেবী দুর্গা, রাজবল্লভী নামে পূজিতা হন।
রাজবলহাটে একাধিক প্রাচীন টেরাকোটা মন্দির আছে যার মধ্যে আঠেরোশো শতকে তৈরী রাধাকান্ত, মতান্তরে রাধাগোবিন্দ মন্দির ও শ্রীধর দামোদর মন্দির অন্যতম। এখানে অমূল্য প্রত্নশালা নামে একটি সংগ্রহালয় আছে। কবি হেমচন্দ্র বন্দ্যোপাধ্যায়, বাঙলার তালমিছরি শিল্পের জনক দুলাল চন্দ্র ভড়ের বাড়িও রাজবলহাট।
মোহাম্মদ আবদুল মান্নান (বীর বিক্রম)
মোহাম্মদ আবদুল মান্নান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মো. আবদুল মান্নানের জন্ম ময়মনসিংহ জেলার সদর উপজেলার সুতিয়াখালী গ্রামে। তাঁর বাবার নাম আফতাবউদ্দীন আহমেদ এবং মায়ের নাম রওশন আরা। তাঁর স্ত্রীর নাম রেহেনা মান্নান। তাঁর দুই ছেলে এবং এক মেয়ে।
পাকিস্তান সেনাবাহিনীতে চাকরি করতেন মো. আবদুল মান্নান। ১৯৭১ সালে কর্মরত ছিলেন দ্বিতীয় ইস্ট বেঙ্গলে রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। ভারতে পুনর্গঠিত হওয়ার পর তাঁকে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের ‘সি’ কোম্পানির নেতৃত্ব দেওয়া হয়। কামালপুর যুদ্ধ ছাড়াও আরও কয়েক স্থানে তিনি প্রত্যক্ষ যুদ্ধে অংশ নেন।
১৯৭১ সালের ২৮ জুলাই জামালপুর জেলার বকশীগঞ্জ উপজেলা অন্তর্গত কামালপুর বিওপিতে সিদ্ধান্ত অনুযায়ী সীমান্তসংলগ্ন পাকিস্তান সেনাবাহিনীর প্রতিরক্ষা ঘাঁটিতে সরাসরি আক্রমণ করা হবে। এ জন্য ঘাঁটির চারপাশ মুক্তিযোদ্ধাদের একটি দল ছদ্মবেশে দিনের বেলায় পর্যবেক্ষণ করলেন। রাতের অবস্থা দেখার জন্য সীমান্তের ওপারের মুক্তিবাহিনীর শিবির থেকে বেরিয়ে পড়লেন কয়েকজন মুক্তিযোদ্ধা। এ দলে ছিলেন মো. আবদুল মান্নান, সালাহউদ্দিন মমতাজ (বীর উত্তম), আবদুল হাই (বীর প্রতীক), সুবেদার হাশেম ও নায়েক সফি। রাতের অন্ধকারে তাঁরা ঘাঁটির আশপাশ পর্যবেক্ষণ করেন। অন্ধকারে ভুল করে তাঁরা চলে গেলেন পাকিস্তানি এক অবজারভেশন পোস্টের একদম কাছে। সেখানে ছিল দুই পাকিস্তানি সেনা। আবদুল মান্নানের দলনেতা ওই পাকিস্তানি সেনাকে কোনো কিছু বুঝে ওঠার আগেই জাপটে ধরে মাটিতে ফেলে দিলেন। আবদুল হাই সঙ্গে সঙ্গে পাকিস্তানি সেনাকে গুলি করে হত্যা করলেন। ঘটনার আকস্মিকতায় অপর পাকিস্তানি সেনা হতভম্ব। প্রতিরোধের সুযোগ না দিয়ে মুক্তিযোদ্ধারা তাকেও হত্যা করলেন। এরপর তাঁরা দুই পাকিস্তানি সেনার মাথার ক্যাপ ও অস্ত্র নিয়ে ফিরে গেলেন নিজেদের শিবিরে।
৩১ জুলাই নিয়মিত মুক্তিবাহিনীর প্রথম ইস্ট বেঙ্গল রেজিমেন্ট কামালপুর বিওপির পাকিস্তানি ঘাঁটিতে আক্রমণ করে। ভোরে মুক্তিবাহিনী কামালপুর আক্রমণ করলে সেখানে ভয়াবহ যুদ্ধ হয়। মো. আবদুল মান্নান ‘সি’ কোম্পানির নেতৃত্ব দেন। এই কোম্পানি ফর্মি আপ প্লেস প্রোটেকশন ও গাইড হিসেবে কাজ করে। আক্রমণের জন্য পাকিস্তানি প্রতিরক্ষা অবস্থান থেকে ৬০০ গজ দূরে এফইউপি নির্ধারণ করা হয়। আগের দিন রাতে হঠাৎ মুষলধারে বৃষ্টি শুরু হওয়ায় আক্রমণকারী মুক্তিযোদ্ধাদের সেখানে পৌঁছাতে দেরি হয়ে যায়। বৃষ্টি ও ঘোর অন্ধকারে গাইডরা পথ হারিয়ে ফেলেন। এই অতিরিক্ত সময় যুদ্ধ পরিকল্পনায় না থাকায় যুদ্ধের জন্য প্রস্তুত হওয়ার আগেই তাঁরা নিজেরাই নিজেদের প্রিএইচ আওয়ার বোমার শিকার হন। নিজেদের গোলা ও পাকিস্তানি গোলা—দুটোই তাঁদের ওপর এসে পড়তে থাকে। এতে সেখানে এক বিশৃঙ্খল অবস্থা সৃষ্টি হয়। এমন অবস্থায় মুক্তিযোদ্ধারা যাতে পশ্চাদপসরণ না করেন, সে জন্য মো. আবদুল মান্নান যথেষ্ট ভূমিকা পালন করেন। তাঁর প্রচেষ্টা ও প্রেরণায় মুক্তিযোদ্ধাদের মনোবল বেড়ে যায়। এরপর মুক্তিযোদ্ধারা বিপুল বিক্রমে পাকিস্তানিদের ওপর ঝাঁপিয়ে পড়েন। শুরু হয়ে যায় রক্তক্ষয়ী যুদ্ধ। এই যুদ্ধে মুক্তিবাহিনীর সালাহউদ্দীন মমতাজসহ প্রায় ৪০ জন শহীদ এবং আবদুল মান্নান, হাফিজউদ্দীনসহ ৭০-৮০ জন আহত হন। আবদুল মান্নানের ঊরুতে গুলি লাগে। এতে তিনি গুরুতর আহত হন।
গোমতি এক্সপ্রেস
গোমতি এক্সপ্রেস (১২৪১৯/২০ নং লক্ষ্ণৌ নয়া দিল্লি গোমতি এক্সপ্রেস) হল ভারতীয় রেলওয়ের উত্তরাঞ্চলের রেলওয়ে জোনের একটি সুপারফাস্ট এক্সপ্রেস ট্রেন৷ ট্রেনটি ভারতের লক্ষ্ণৌ এন আর এবং নয়া দিল্লির মধ্যে চলাচল করে থাকে৷ ট্রেনটি লক্ষ্ণৌ এন আর হতে নয়া দিল্লি গমনের ক্ষেত্রে ১২৪১৯ নং ট্রেন হিসাবে এবং পুনরায় নয়া দিল্লি হতে লক্ষ্ণৌ ফেরার পথে ১২৪২০ নং ট্রেন হিসাবে পরিচালিত হয়৷ গোমতি সুপারফাস্ট এক্সপ্রেস ট্রেনটি দিল্লি এবং উত্তর প্রদেশের বিভিন্ন রাজ্যে এর সার্ভিস প্রদান করে থাকে৷ ট্রেনটির নামকরণ লক্ষ্ণৌর মধ্য দিয়ে বয়ে যাওয়া গোমতি নদীর নামানুসারে করা হয়েছে৷
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন এ রয়েছে ১টি ফার্স্টক্লাস এসি কোচ, ২টি এসি চেয়ার কার, ১৫টি সেকেন্ড ক্লাস বগি, ৪টি সাধারণ আনরিজার্ভড এবং ২টি যাত্রী বহনের পাশাপাশি যাত্রী মালামাল বহনের বগি৷ ট্রেনটি কোনো প্যানট্রি কার বহন করে না৷
ভারতে চলাচলকারী অন্যান্য ট্রেন এর ক্ষেত্রে যেমন হয়ে থাকে, এক্ষেত্রেও ইন্ডিয়ান রেলওয়ের চাহিদা ও প্রয়োজন অনুসারে যে কোনও সময় কোচ সংযুক্তির ক্ষেত্রে পরিবর্তন বা পরিবর্ধন ঘটতে পারে৷
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি ৮ ঘন্টা ৩৫ মিনিটে ৫১৩ কিলোমিটার(৫৯.৭৭ কিমি/ঘন্টা) এবং ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি ৮ ঘন্টা ৫৫ মিনিটে ৫১৩ কিলোমিটার(৫৭.৫৩কিমি/ঘন্টা) পথ অতিক্রম করে থাকে৷
যেহেতু ট্রেনটির গড় গতি ৫৫ কিমি/ঘন্টা(৩৪ মাইল/ঘন্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভূক্ত করা হয়েছে৷
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন কানপুর সেন্ট্রাল, পানকি, ইটাওয়া, টান্ডলা জংশন, খুরজা জংশন, আলীগড় জংশন ও ঘাজিয়াবাদ জংশন হয়ে নয়াদিল্লি চলাচল করে৷
যেহেতু পুরো লাইনটি বিদ্যুৎচালিত, তাই কানপুর হতে একটি ডাব্লিউএপি ৪ ইঞ্জিন দ্বারা ট্রেনটি চালিত হয়৷
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ০৬:০০ টায় লক্ষ্ণৌ এন আর ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ১৫:০৫[১] টায় নয়াদিল্লি পৌঁছে৷
অপরদিকে ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ১২:২৫ টায় নয়াদিল্লি ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ২১:২৫ টায় লক্ষ্ণৌ পৌঁছে৷
শামীমা আক্তার লিজা
শামীমা আক্তার লিজা (জন্মঃ ১৯৮৯) হলেন একজন বাংলাদেশী দাবাড়ু ও মহিলা আন্তর্জাতিক মাস্টার। তিনি বাংলাদেশ মহিলা দাবা চ্যাম্পিয়নশিপে ২০০৫, ২০১০, ও ২০১৪ সালে চ্যাম্পিয়ন হন। এছাড়া তিনি প্রথম বাংলাদেশী মহিলা দাবাড়ু হিসেবে বিশ্ব মহিলা দাবা চ্যাম্পিয়নশিপে অংশগ্রহণ করেন।
লিজা ২০০৫ ও ২০১০ সালে বাংলাদেশ মহিলা দাবা চ্যাম্পিয়নশিপে বিজয়ী হন। ২০১২ সালে তিনি বেগম লায়লা আলম ষষ্ঠ আন্তর্জাতিক রেটিং মহিলা দাবা প্রতিযোগিতায় চ্যাম্পিয়ন হন। শেষ রাউন্ডের খেলায় লিজা, ফিদে মাস্টার জাকিয়া সুলতানা এবং আন্তর্জাতিক মহিলা মাস্টার রানী হামিদ তিন জনেই ছয় পয়েন্ট পাওয়ার পর টাইব্রেকিং পদ্ধতির বুশলজ স্কোরে লিজা চ্যাম্পিয়ন ঘোষিত হন। তিনি ২০১৪ সালে বাংলাদেশ মহিলা দাবা চ্যাম্পিয়নশিপে বিজয়ী হন এবং বিশ্ব মহিলা দাবা চ্যাম্পিয়নশিপে কোয়ালিফাই করেন। একই বছর তিনি ফ্রান্সের কানে অনুষ্ঠিত ২৮তম কান শীতকালীন দাবা উৎসবে ৬৬তম হন।
২০১৫ সালে লিজা বিশ্ব মহিলা দাবা চ্যাম্পিয়নশিপে প্রথম বাংলাদেশী মহিলা দাবাড়ু হিসেবে অংশগ্রহণ করেন। কিন্তু প্রথম রাউন্ডেই লিথুয়ানিয়ার গ্র্যান্ড মাস্টার ভিক্তোরিয়া মিলিয়েতের কাছে হেরে প্রতিযোগিতা থেকে বাদ পড়েন। ২০১৭ সালের ফেব্রুয়ারি মাসে লিজা ইরানের তেহরানে অনুষ্ঠিত বিশ্ব মহিলা দাবা চ্যাম্পিয়নশিপে অংশগ্রহণ করেন। সেখানে তিনি ভারতের গ্র্যান্ড মাস্টার হারিকা দ্রোনাভালির বিপক্ষে প্রথম রাউন্ডে দুটি খেলায় ড্র করার পর প্লে-অফ ম্যাচে ০.৫-১.৫ পয়েন্টে হেরে যান। ফলে তিনি দ্বিতীয় রাউন্ডে উত্তীর্ণ হতে পারেন নি। একই বছর মে মাসে চীনের চেংডুতে অনুষ্ঠিত এশিয়ান কন্টিনেন্টাল দাবা চ্যাম্পিয়নশিপে স্বদেশি মহিলা ফিদে মাস্টার নাজরানা খান ইভাকে হারান।
লিজা খোন্দকার মোহাম্মদ আলীর সাথে বিবাহ বন্ধনে আবদ্ধ হন। মোহাম্মদ আলী লিসবনে থাকেন।
কাতরাজ-দেহু রোড বাইপাস
কাত্রজ-দেহু রোড বাইপাস (ওয়েস্টেরলাই বাইপাস বা কেবল পুণে বাইপাস নামেও পরিচিত) হল একটি মহানগরীয় মহাসড়ক (মেট্রোপলিটান হাইওয়ে) যা ভারতের পুনেতে অবস্থিত। এটি পুনে শহরের বাইরের দিকের এলাকাগুলি অতিক্রম করেছে। উত্তরে দেও রোডের দক্ষিণে কাত্রজ থেকে ৪০ কিলোমিটার প্রসারিত হয়। এটি সাধারণত ৬ লেন চওড়া (প্রতিটি দিকের ৩ লেন) এবং কিছু অংশে পৃথক পরিষেবা প্রদানকারী লেন রয়েছে। উপরন্তু, এটি প্রায় এক ডজন (১২ টি) ফ্লাইওভার বিশিষ্ট। এটি জাতীড় সড়ক ৪-এর একটি অংশ এবং ২০০০-এর দশকের শুরুতে ভারতের জাতীয় হাইওয়ে কর্তৃপক্ষ কর্তৃক এই সড়কটিকে ২-লেন থেকে ৪-লেনের মহাসড়কে পরিনত করে।
হাইওয়েটি নির্মাণ করা হয় ১৯৮৯ সালে। শহরটিকে ট্রাফিক জ্যাম মুক্ত করকর লক্ষ্যে এই সড়কটি নির্মান করা হয়। হাইওয়েতে হিঞ্জেবড়ী জংশন ট্রাফিক জ্যামের জন্য কুখ্যাত। এইভাবে কর্তৃপক্ষ মহাসড়কে প্রশস্ত করে বেশ কয়েকটি ওভার ব্রিজ নির্মাণ করে সড়কটিকে প্রায় হালকা ট্র্যাফিকের সড়কে পরিনত করে।
শহরের সবচেয়ে গুরুত্বপূর্ণ সফ্টওয়্যার পার্কগুলির মধ্যে একটি - হিঞ্জেবড়ী এই মহাসড়কের পাশে অবস্থিত। এছাড়াও ২০০৮ কমনওয়েলথ যুব গেমস অনুষ্ঠিত হয়েছিল শিব ছত্রপতি স্পোর্টস কমপ্লেক্স, বালেবড়ীতে যা এই রাস্তার পাশে অবস্থিত। শহরের সমস্ত পশ্চিমগামী সড়ক এই বাইপাসকে ছেদ করছে।
নিম্নলিখিত প্রস্থানের তালিকাভুক্ত করা হল উত্তর থেকে দক্ষিণে:
তোমাকে চাই (চলচ্চিত্র)
তোমাকে চাই একটি ২০১৭ সালে কুমার বিশ্বাস দ্বারা পরিচালিত ভারতীয় রোম্যান্স ধর্মী চলচ্চিত্র এবং শ্রী ভেঙ্কটেশ ফিল্মস -এর শ্রীকান্ত মহা এবং মহেন্দ্র সোনি নির্মিত ও সুরিন্দার ফিল্মস এর ব্যানারের অধিনস্ত। মুখ্য ভূমিকাতে চলচ্চিত্রটি বনি সেনগুপ্ত এবং কৌশানী মুখোপাধ্যায় অভিনয় করেছেন। ১ ফেব্রুয়ারি ২০১৭ তারিখে মুক্তিপ্রাপ্ত এই ছবিটি
পুরস্কার প্রাপ্ত কন্নড় চলচ্চিত্র "সাঞ্জু ওয়েডস গীতা"' -এর পুনঃ নির্মান ।
সিন্ধুদেশ
সিন্ধুদেশ একটি স্বাধীন দেশ গঠনের জন্য একটি আন্দোলন। এই সিন্ধুদেশ, পাকিস্তান থেকে স্বাধীন হবে। আন্দোলন সিন্ধু অঞ্চলের উপর ভিত্তি করে। সিন্ধি রাজনৈতিক নেতা জিএম সৈয়দ এই আন্দোলন শুরু করেছে।
সত্যরাজ
২০১১ সালে, স্টার বিজয়ে ছোট পরিসরে ছোট পর্দা টেলিভিশনে "হোম সুইট হোম" নামের একটি গেম শো উপস্থাপনা করেন। তিনি পথিসও কুমারান জুয়েলারস সপ-এ ব্র্যান্ড মুখপাত্র হিসেবেও দায়িত্ব পালন করেন।